สวัสดีค่ะ วิวจาก Channel Point of View ค่ะ
กลับมาอีกครั้งนะคะในทุกวันพุธเช่นเคย
กับเรื่องรามเกียรติ์ตั้งแต่ต้นจนจบเลยนะคะ
ตอนนี้เรื่องราวของเราก็ดำเนินมาค่อนข้าง
ยังไม่ถึงไหนเลยนะคะ
คือพระรามก็ยังไม่เกิดเช่นเคย
แต่วันนี้ค่ะ เป็นกำเนิดของตัวละครสำคัญอีกตัวหนึ่ง
ซึ่ง เอาจริงๆ นะ ก็เป็นตัวประกอบเล็กๆ นั่นแหละ
แต่ว่าเป็นตัวประกอบที่
ทำให้เรื่องราวทั้งหมดเนี่ย พลิกเป็นอีกแบบหนึ่งเลยนะคะ
นั่นก็คือ กำเนิด ทรพี นั่นเอง
เช่นเคยค่ะ เรื่องราวที่วิวจะนำมาเล่าในวันนี้นะคะ
ก็มาจาก บทละครเรื่องรามเกียรติ์ พระราชนิพนธ์ใน พระบาทสมเด็จพระพุทธยอดฟ้าจุฬาโลกมหาราช
เล่มเดิมเล่มนี้เลยค่ะ
พร้อมจะฟังเรื่องกำเนิดทรพีกันรึยังคะ ถ้าพร้อมแล้วก็
หยุดค่ะ อย่างเพิ่งไปฟัง
เพราะก่อนที่จะไปฟังกัน
ใครที่ยังไม่เคยกดปุ่ม subscribe ช่อง point of view นะคะ
อย่าลืม
กดปุ่ม subscribe ให้วิวก่อน
กดปุ่ม subscribe เสร็จแล้วนะคะ ด้านข้างปุ่ม subscribe ค่ะ
มีปุ่มกระดิ่งเล็กๆ อยู่นะคะ อย่าลืม
กดมันไปทีหนึ่ง ทุกครั้งที่วิวอัพคลิปวิดีโอใหม่
มันจะได้แจ้งเตือนก่อนใครเลยค่ะ
โอเค กด subscribe กดกระดิ่งเสร็จแล้ว
ไปฟังเรืองกำเนิดทรพีกันได้เลยค่ะ
เมื่อกี้บอกไว้ใช่ไหมค่ะ ว่าเราจะมาเล่าเรื่องกำเนิดทรพี
แต่!
วิวยังไม่อยากไปถึงกำเนิดทรพีค่ะ
ขอมาอัพเดตตัวละครสุดโปรดที่ทุกคนถามหากันมากมาย
อีกเล็กน้อยดีกว่าค่ะ
จำไมยราพได้ไหมค่ะ
ตอนที่แล้วเราบอกว่าไมยราพเกิดขึ้นมาแล้ว เป็นลูกของมหายมยักษ์ค่ะ
เรื่องราวหลังจากคลิปที่แล้วก็ผ่านเลยไป
ค่อนข้างนานเลยทีเดียวนะคะ
ปรากฏว่ามหายมยักษ์ ซึ่งเป็นพ่อของไมยราพเนี่ย
รู้ตัวเองว่าใกล้ตายละ เริ่มแก่
ก่อนตายนะคะ ก็เหมือนกับพ่อของตัวเองเลยค่ะ
ฝากคำสั่งไว้ให้ลูก
ข้อเดียวเท่านั้น เช่นเดียวกันเลย
เรียกเมียเข้ามาแล้วก็บอกว่า
เมียจ้า
เนี่ยนะ พี่กำลังจะตายแล้ว
เดี๋ยวเมียอยู่ดูแลลูกต่อนะ
ระหว่างที่ลูกขึ้นครองราช
เตือนลูกไว้ให้ดีๆ
ข้อเดียวเท่านั้น คือ
อย่าคบกับทศกัณฐ์
ทศกัณฐ์เป็นยักษ์ที่นิสัยไม่ดี พ่อสั่งไว้
อย่าคบกับมัน
หลังจากนั้นมหายมยักษ์ก็ตายจากไปค่ะ
ทิ้งให้ไมยราพเนี่ยขึ้นปกครองเมืองบาดาลแทน
ซึ่งพอขึ้นปกครองเนี่ย ไมยราพก็รู้สึกว่า
เออ คนอื่นเนี่ย ตอนเป็นเด็ก เขาก็เป็นยักษ์ที่ได้ออกไปเรียน เมืองนงเมืองนอก
ไปเรียนที่นู่นที่นี่
ทำให้มีความสามรถ แต่ว่าตัวเองเนี่ย
ยังไม่เคยไปเรียนที่ไหนเลย
คิดไปคิดมา เอายังงี้ดีกว่า
ฉันต้องไปเรียนต่อนิดนึง
ก็เลยบอกแม่ บอกว่า
ฝากเมืองหน่อยนะ ขอออกไปเรียนต่อแว๊บนึง นะคะ
ซึ่งไมยราพนี่ก็ออกไปเรียนวิชาต่างๆ นานา มามากมาย
น่าจะเรียนวิชามามากกว่า
แก๊งทศกัณฐ์อีกนะ เพราะว่า
ได้เรียนวิชาแบบ
ทำยานอนหลับ เป่ากล้องวิเศษ
นู่นนี่นั่น เต็มไปหมดเลยค่ะ
จนกระทั่งเรียนจบหลักสูตร ปุ๊บ
อาจารย์ก็บอกว่า
ไมยราพ
ไมยราพแค่เก่งอย่างเดียวไม่ได้ ไมยราพยังตายได้อยู่
ไมยราพต้องเป็นอมตะ ไมยราพต้องโดนฆ่ายากๆ
ดังนั้นอาจารย์จะสอนถอดดวงใจ
จริงปะเนี่ย!
โอ้โห้ เรียกได้ว่าอาจารย์ของไมยราพนี่เป็นอาจารย์ที่ดีนะ
ไม่เหมือนกับทศกัณฐ์ที่ต้องปล่อยไปเผชิญกับศัตรูก่อน
อะไรต่างๆ
แล้วค่อยแบบว่า
กลับมาร้องไห้หาอจารย์แล้วอาจารย์ค่อยให้ถอดหัวใจอะนะ
ไมยราพนี่แบบอาจารย์บอกเองเลย
ถอดหัวใจ ไมยราพถอดหัวใจ เดี๋ยวอาจารย์สอน
นี่ๆๆ มาๆๆ ตั้งโรงพิธีกัน
นะคะ ไมยราพกับอาจารย์ก็เลยตั้งโรงพิธีกันค่ะ
จำตอนทศกัณฐ์ได้ไหมค่ะ ว่า
ใช้เวลานานแค่ไหน
ในการถอดหัวใจของตัวเอง
ยอมที่จะทำพิธีถอดหัวใจของทศกัณฐ์เนี่ย ออกมานอกร่าง
เป็นเวลาถึง 9 ปี 9 เดือน 9 วัน เลย
โอ้โห้
อาจารย์ไมยราพแบบ
จะไปตั้งพิธงพิธีอะไรนานขนาดนั้น
มาไมยราพมานั่งสวดมนต์กับอาจารย์
อะ นั่งไปนั่งนู่นนั่งนี่ สวดมนต์ไปทั้งหมด
เป็นระยะเวลายาวนานมากถึง
15 วันด้วยกัน
จริงปะเนี่ย!
นะคะ
ไมยราพก็สวดมนต์ไป 15 วัน
ปรากฏว่าหัวใจเนี่ย ก็กลายเป็นแมลงภู่
แล้วก็ลอยออกมาทางปากของไมยราพ
บินออกมานะคะ
ซึ่งอาจารย์ก็บอกว่า ไมยราพ
แมลงภูตัวนี้อาจารย์จะไม่เก็บไว้เองนะ
เดี๋ยวคนเขารู้ว่าอยู่กับอาจารย์
เอาไปซ่อนกันไว้ดีกว่า ไมยราพก็เลย
ลาอาจารย์กลับเมืองนะคะ
อ่า จบหลักสูตรการเรียนทั้งหมดแล้ว
อะ ขอลาแล้วนะอาจารย์ บ๊าย บาย รับปริญญาเรียบร้อย
ระหว่างกลับเมืองก็เอาแมลงภู่ตัวนี้ ไปซ่อนไว้บนภูเขาแห่งหนึ่งค่ะ
ก็คือเหมือนแมลงทั่วไปอะ
ปล่อยขึ้นภูเขาไป
หาแมลง 1 ตัวในป่า
ก็เหมือนกับงมเข็มในมหาสมุทร
หาไม่ง่ายหรอก
ดังนั้น หัวใจฉันปลอดภัยแน่นอน
เพราะว่าหัวใจฉันเหนื่อยล้า
ฉันเลยปล่อยหัวใจฉันเดินเข้าป่า
ไม่เกี่ยวแต่พยายามอยากยัดมุก
หลังจากนั้น
ไมยราพก็กลับไปปกครองเมืองบาดาลอย่างมีความสุขค่ะ
น่าจะพอแล้ว สำหรับการอัพเดตเรื่องราวของไมยราพนะคะ
มาเข้าสู่เรื่องของเราดีกว่า
ว่าด้วยเรื่องกำเนิดทรพีค่ะ
กำเนิดทรพี แม้ว่าทรพีจะเป็นควาย
ควาย!
นะคะ
แต่ว่าเราจะไม่พูดถึงควายก่อน
เราจะพูดถึงเทวดา นางฟ้า สวยๆ
บนสวรรค์ก่อนนะคะ
เรื่องราวทั้งหมดนี้ค่ะ เกิดขึ้นบนตำหนักของพระอิศวร
คือตำหนักของพระอิศวรนี่ก็เป็น
สถานที่ที่เกิดเรื่องราวมากมายนะ ไม่รู้ทำไม ว่าเวลาใคร
ไปหาเรื่องอะไรกัน ต้องไปหาเรื่องบนตำหนักพระอิศวรน่ะนะ
คือบนตำหนักของพระอิศวรค่ะ
มีนางฟ้าอยู่ตนหนึ่งชื่อว่า นางมาลี เป็นนางที่
สมกับชื่อเลย มาลี แปลว่า ดอก
นางดอกเนี่ยนะคะ
มีหน้าที่เก็บดอกไม้
เก็บดอกไม้ ใบหญ้า
มาร้อยพวงมาลัยค่ะ เอาถวายพระอิศวร
ก็เรียกได้ว่าเป็นนางในน่ะ ตำหนักพระอิศวรก็อารมณ์เหมือนกับ
พระราชวังอะไรยังงี้นะ
คือต้องมีฝ่ายหน้า ฝ่ายใน
ซึ่งนางใน ก็คือนางผู้หญิงที่อยู่ด้านในเนี่ย
เป็นผู้หญิงที่แบบเป็นผู้หญิงต้องห้ามอะ
ห้ามผู้ชายหน้าไหนก็ตามมายุ่งนะคะ
บังเอิญว่านางฟ้าองค์นี้ ก็
มีหน้าที่เก็บดอกไม้ไปร้อยพวงมาลัยไง ก็เลยจำเป็นที่จะต้อง
เข้านอกออกในบ่อยๆ
คือนางอื่นก็คงนั่งพับเพียบอยู่แต่ในตำหนัก
คือนางนี้มีโอกาสได้เดินออกมาข้างนอก มาเก็บดอกไม้
นอกจากฝ่ายในแล้วเนี่ยนะคะ
ที่ตำหนักของพระอิศวรเนี่ยก็จะต้องมี
อสูร มียักษ์ มีนู่นมีนี่
ค่อยเอาไว้รับใช้ใช่ไหมค่ะ
จำได้ไหมอย่างนนทกอย่างงี้ ก็เคยมีหน้าที่ล้างเท้าใช่ปะ
มันก็ต้องมียักษ์ มีอสูรตนอื่น ที่มีหน้าที่อื่นๆ อยู่แถวนั้นอีก
บังเอิญว่าตรงนั้นค่ะ
มีอสูรอยู่ตนหนึ่ง
มีหน้าที่ค่อยเฝ้ากำแพงชั้นในของ
ตำหนักพระอิศวร
กำแพงชั้นในหมายถึง
กำแพงที่อยู่ด้านใน ไม่ใช่กำแพง
บรานมนะ
ไม่ใช่นะคะ
หลายคนพอได้ยินคำว่าชั้นใน นึกถึง
บรา
นึกถึงกางเกงในตลอดเวลา
ไม่ใช่นะ โอเคนะ
ดีลกันก่อน
อสูรตนนี้ค่ะ ชื่อว่านนทการค่ะ
นนทการนี่นะคะ ก็เป็นอสูรที่รับใช้พระอิศวรมาถึง
10,000 ปี ด้วยกันนะคะ
ยาวนานมาก ซึ่งชีวิต 10,000 ปีของนนทการเนี่ย
น่าสงสารมาก เพราะว่า
he ไม่มีแฟน
คือไม่เคยมีความรักเลยตลอด 10,000 ปี
ไม่เคยได้จีบผู้หญิง ไม่เคยมีผู้หญิงผ่านเข้ามาในชีวิตเลย
ก็น่าสงสาร
นิดนึงน่ะนะ
บังเอิญว่า นั่งเฝ้ากำแพงทุกวันไง
นางมาลีเนี่ย
ก็เดินเข้าเดินออกทุกวัน ไปเก็บดอกไม้ ไปนู่นไปนี่ แล้วนางมาลีนี่ก็เป็น
นางที่ค่อนข้างสวยนะคะ
คนมันไม่เคยมีความรักอะ
มีผู้หญิงสวยเดินผ่านทุกวัน ผ่านทุกวัน
ผูกพันไง
แอบชอบ
แบบ
นางมาลี อุ้ย สวยอะ
อยากได้ ทำยังไงดี
จะจีบดีไหมน๊า อะไรอย่างงี้นะคะ
ก็มองๆๆ มองทุกวัน
จนวันหนึ่งค่ะ ศรรักปักอกทนไม่ไหว แบบ
ฉันจะไม่ทนละ
ถึงแม้เธอจะเป็นเหมือนดอกฟ้า
ฉันก็จะเอื้อมไปให้ถึง
ฉันจะคว้าเธอลงมา
รู้ว่าเสี่ยงแต่ยังต้องขอลอง
รู้ว่าเหนื่อยถ้าอยากได้ของที่อยู่สูง
ยังไงจะขอลองดูสักที
พอ เลิกร้องได้แล้ว ร้องมากกว่านี้จะโดนค่าลิขสิทธิ์แล้วนะคะ คุณวิว โอเค
เอาเป็นว่านนทการนี่ก็หลงรักนางฟ้า ทนไม่ไหมค่ะ
วันหนึ่งในขณะที่นางกำลังเก็บดอกไม้อยู่ นนทการก็เลย
เนียนไปเก็บดอกไม้มาบ้าง
เก็บมา เก็บมาถึงนะคะ แล้วก็มีการโยนดอกไม้ใส่สาว ประมาณว่าแบบ
พี่เอาดอกไม้มาให้จ้ะ ปิ้ว
โยนดอกไม้ใส่อะไรยังงี้ ดอกไม้ก็ตกไปโดนตัวนางมาลีนะคะ
นางมาลีเป็นนางในอะ
ไม่เคยโดนผู้ชายมายุ่งมาก่อนเลย แล้วก็แบบ
นางในเนี่ย มีกฎไง ห้ามยุ่งกับผู้ชายอะไรอย่างงี้
พอมีผู้ชายมาโยนดอกไม้ใส่นางก็กรี๊ด นางก็
เอาดอกไม้นี่โยนใส่ฉันได้ยังไง ไม่ได้นะ นี่นะ
ถ้าฉันเล่นด้วยนะ ฉันโดนสาปนะ ไม่ได้ๆๆ
เดี๋ยวมันจะมี
ตัวอย่างในอนาคตนะคะ ที่แบบนางในเล่นด้วยแล้วโดนสาป
นางมาลีสติดีค่ะ
ก็เลยวิ่งหนี วิ่ง แท่ดๆๆๆๆ
เข้าไปหาพระอิศวรเลย ไปถึงก็ร้องไห้ฟูมฟายฟ้องพระอิศวร บอก
พระอิศวร ข้าเนี่ย
เป็นนางในอยู่ดีๆ ไม่เคยจะต้องยุ่งเกี่ยวกับผู้ชาย
แต่เป็นเพราะข้าจำเป็นจะต้องไปเก็บดอกไม้ มาร้อยพวงมาลัยถวายท่าน
ข้าเลยจำเป็นจะต้องออกไปนอกตำหนัก
ไปถึงเนี่ยนะ มันมีข้ารับใช้ของท่าน ชื่อ นนทการ
หยาบช้ามาก
มาจีบข้า โยนดอกไม้ใส่ข้า
นี่เห็นไหม ข้าเก็บดอกไม้มาให้ดูด้วย นี่คือดอกไม้ที่นนทการโยนใส่ข้า
ท่านต้องคืนความยุติธรรมให้แก่ข้า
ซึ่งมีผู้ชายมายุ่ง
นะคะ
พระอิศวรได้ยินแบบนั้น โกรธมาก โกรธแบบ
นนทการ นี่ นี่มันผิดกฎนะ
มันไม่โอเค มายุ่งกับผู้หญิงของเราได้ยังไง
ผู้หญิงทั้งหมดในตำหนักนี้
เป็นของเรา
ไหน ใครก็ได้ ไปเรียกนนทการมาซิ
พระอิศวรด่าเลย บอกว่า
นนทการ แกมายุ่งกับผู้หญิงของฉันได้ยังไง
ฉันไม่โอเคเลย เข้าใจไหม
ไม่ ไม่ ไม่ ฉันจะสาปแกนนทการ
ฉันขอสาปแก
ขอให้แกเนี่ยนะ
ลงไปเกิดในโลกมนุษย์
แล้วไม่ใช่เกิดเป็นคนด้วยนะ ขอให้เกิดเป็นควาย
ควาย!
โอเคไหม
เกิดเป็นควายชื่อทรพา
แล้วก็ใช้ชีวิตอยู่ตรงนั้น
จนกว่าจะโดนลูกของตัวเองเนี่ย
ฆ่าตาย
แล้วเจ้าเนี่ย ถึงจะพ้นคำสาป
แล้วกลับมาอยู่บนสวรรค์เหมือนเดิม
♬ จะรักเธอแล้ว ต้องผิดอีกครั้งหนึ่ง ♬
♬ ฉันขอทำผิด อีกได้ไหม ♬
ตามคำสาปของพระอิศวรเลยนะคะ
นนทการก็ลงมาในป่าค่ะ แล้วก็กลายร่างเป็นควาย
อาจจะเกิดจากความเก็บกดเล็กน้อยนะคะ ในสมัยที่เป็นนนทการอยู่บนสวรรค์
แบบ 10,000 ปี ไม่มีสาว แม้แต่คนเดียว
ตนเดียว หรือหน่วยเดียวเลยเนี่ยนะ
พอลงมาเป็นควายทรพาค่ะ
ควายทรพาตัวนี้ก็เลยเป็นแบบ
ควายเผือกผู้แข็งแกร่ง
และมีนางควาย คือควายตัวเมียเนี่ย ในสังกัดถึง
5,000 นาง ด้วยกัน
โอ้โห้
เยอะสะใจเลยนะคะ เรียกได้ว่า
ชดเชยที่ทั้ง 10,000 ปี
ไร้สาวมาโดยตลอดน่ะนะ
ทีนี้ค่ะ ทรพาด้วยคำสาปนะคะ
โดนสาปเอาไว้ว่า
ถ้ามีลูกชาย จะโดนลูกชายฆ่านึกออกปะ
ทรพานะคะ ก็เลยกลัวค่ะ กลัวลูกควายจะมาฆ่า
ดังนั้นเมื่อนางควายตัวไหนคลอดลูกออกมาเนี่ย
ทรพาก็จะรีบไปเลย รีบไปดู อุ้ย
อันนี้ลูกตัวเมีย อะปล่อยได้ อยู่ในฝูงต่อไป
แต่ว่าท้องไหนนะคะ มาดูเสร็จ แล้วคลอดไป ปึ้ง!
อุ้ย!
นี่ลูกตัวผู้
โตมามันจะต้องเป็นหนึ่งในกำลังที่มาฆ่าฉันแน่นอนเลย
ทรพานะคะ ก็จะขวิดลูกทิ้ง แล้วก็ลูกก็ตาย
แล้วทำไม ทำท่าขวิดแล้วต้อง ต้องใช้ตัวเองด้วย
ควาย!
อะ ข้ามมันไปนะคะ
เรื่องราวก็ดำเนินแบบนี้ค่ะ ทรพาก็ใช้ชีวิตมาเรื่อยๆ
จนกระทั่งมีนางควายตัวหนึ่งมีชื่อว่านางนิลกาสร
นางนิลกาสรเนี่ยรู้ตัวเองแล้วว่าตัวเองท้อง
แล้วก็รู้สึกว่า เออ
เป็นไปได้นะ ที่ฉันจะคลอดออกมาแล้วเป็นลูกชาย
แล้วถ้ามันเป็นลูกชายเนี่ย
ทรพาก็ต้องฆ่าทิ้งแน่นอน
ฉันรักลูกของฉัน ฉันอยากให้ลูกของฉันเนี่ย
มีชีวิตรอกนะคะ ดังนั้นนางนิลกาสรค่ะ
พอใกล้คลอดก็เลยแอบหลบออกไป หลบไป
หลบๆๆๆ
หลบไปนอกฝูงนะคะ หลบไปที่ถ้ำแห่งหนึ่ง แล้วก็คลอดลูกค่ะ
ซึ่งนางนิลกาสรเนี่ย
เดาถูก
ลูกที่ตัวเองคลอดออกมานะคะเป็นผู้ชายค่ะ
นางนิลกาสรก็
เอานมให้กินนู่นนี่นั่น แล้วก็บอกไว้ บอกว่า
ลูกจ้า แม่ไม่สามารถอยู่ดูแลลูกได้นะ
เพราะว่า
พ่อเนี่ยจะฆ่าลูก
แม่ทำได้แค่เอาลูกมาทิ้งไว้ตรงนี้
หวังว่าลูกจะมีโอกาสรอดชีวิตนะ
ขอให้อยู่ดีมีสุขนะลูก
แม่ไปล่ะ
บาย
แล้วนางนิลกาสรนะคะ ก็กลับฝูงไปค่ะ
ทิ้งให้เจ้าควายน้อยตัวนี้
อยู่ในถ้ำของมันไปค่ะ ซึ่ง
บังเอิญว่าในถ้ำก็มีเทวดาต่างๆ อยู่เต็มไปหมดเลย
แล้วก็ได้ยินคำสั่งเสียของเเม่ไว้
ก็รู้สึกสงสารควายตัวนี้มากนะคะ
ก็เลยลงมาช่วย รักษา ดูแลควายตัวนี้เป็นอย่างดีค่ะ
เทวดาบางตนก็ไปประจำอยู่ที่เขา บางตนก็ไปประจำอยู่ที่เท้า
นู่นนี่นั่น
เรียกได้ว่าเป็นควายที่
มีพลังวิเศษเต็มเลย แล้วเทวดาก็ตั้งชื่อให้ว่า ควายทรพี นั่นเองค่ะ
เรื่องราวของกำเนิดทรพีนะคะ ก็เป็นเช่นนี้เองค่ะ
ส่วนวีรกรรมของทรพีจะเป็นยังไงต่อไป จะเกี่ยวอะไรกับสำนวนลูกทรพี
รอฟังในตอนถัดๆ ไป เมื่อเราพูดถึงทรพีกันนะคะ
ใครที่คิดจะกดปิดคลิปนะคะ
คุณกำลังจะพลาดอะไรดีๆ แล้วค่ะ เพราะว่าทุกครั้ง
ตอนจบคลิปเนี่ย วิวจะมา
วิเคราะห์วิจารณ์ เมาท์มอยและอื่นๆ อีกมากมายให้ฟัง
ดังนั้นดูให้จบกันนะคะ
แต่ถ้าใครชื่นชอบคลิปนี้อย่าลืม
กด like เป็นกำลังใจให้วิว แล้วก็กด share เพื่อชวนเพื่อนๆ มาดูด้วยกันค่ะ
การที่มีคนกด like และกด share จะทำให้วิว มีกำลังใจสูงมาก ในการอัพคลิปแล้วก็ไม่ดองคลิปนะคะ
แล้วพบกันใหม่โอกาสหน้าค่ะ บ๊าย บาย
สวัสดีค่ะ
คือจริงๆ แล้วก็น่าสงสัยนะ
นึกสภาพว่า ถ้าสมมติว่า
วิวโดนสาปขึ้นมาแล้วบอกว่า
เออ จะต้องโดนฆ่าถึงจะพ้นคำสาป
ถ้าเป็นคุณนะคะ ถ้าเป็นคนปกติเนี่ย
จะรู้สึกยังไงก็ต้องรู้สึกว่าแบบ
เออ ฉันรีบลงไปเกิด รีบลงไปโดนฆ่า
ฉันจะได้รีบๆ ตาย แล้วกลับมาอยู่บนสวรรค์เหมือนเดิมใช่ปะ
ทำไมทรพาจะต้องรู้สึกว่าแบบ
ไม่ ฉันจะไม่ให้ลูกมาฆ่าฉัน
คือจริงๆ ทรพาควรจะแบบ
ลูกชายๆ มาเกิดเลย เกิดๆ เกิดเยอะๆ
ฉันจะได้รีบๆ ตาย ฉันจะได้กลับไปเป็น
เทวดาอยู่บนสวรรค์เหมือนเดิม
ก็ไม่รู้เหมือนกันนะ
หรือจริงๆ ทรพาอาจจะคิดว่า
เออ เป็นควายก็ดี อย่างน้อยเป็นควายก็มีความรัก
ไม่เหมือนกับเป็นอสูรอยู่บนสวรรค์
อยู่บนสวรรค์ซะเปล่า แต่มันไม่มีความรัก
อยู่ที่ไหนก็ไม่มีความสุข
ก็เป็นไปได้ เออ ไม่รู้เหมือนกันนะ
ใครคิดยังไงนะคะ ลอง comment มาคุยกันข้างล่าง หรือจะลอง
โหวตตรงนี้ดูก็ได้นะ ว่า
ถ้าเป็นคุณ คุณจะเลือกเกิดเป็นควายที่มีความรัก
หรือจะเลือกเกิดบนสวรรค์
โดยที่ไม่มีความรักเป็นหมื่นๆ ปี
นะคะ
พบกันใหม่โอกาสหน้านะ บาย